open-index/open-wikipedia-markdown huggingface dataset:
Dzimumakts

[235px|thumbnail|[Eduārs Anrī Avrils|Eduāra Anrī Avrila (*Édouard-Henri Avril*) 1892. gada mākslas darbs *Les Sonnetts Luxurieux*, kurā redzams dzimumakts]]
**Dzimumakts** ( — ‘kopošanās’, ‘apvienošanās’) ir divu organismu ģenitālais kontakts sugas turpināšanas nolūkā. Tikai cilvēki un dažas atsevišķas dzīvnieku sugas, piemēram, delfīni, dzimumaktu veic ne tikai sugas turpināšanas nolūkā, bet arī fiziskas un emocionālas baudas gūšanas nolūkā. Parasti ar dzimumaktu saprot vaginālo dzimumaktu, kad dzimumlocekli ievada makstī. Savukārt anālais sekss, orālais sekss, masturbācija ir cita veida seksuālās aktivitātes. Dzimumakta laikā pastāv fiziska tuvība starp diviem vai vairākiem indivīdiem. Vismaz diviem indivīdiem jābūt pretēja dzimuma. Zemākajiem dzīvniekiem, piemēram, gliemežiem, tie ir hermafrodīti.

Dažādās valstīs pastāv atšķirīga likumdošana par dažādām ar dzimumaktu saistītām aktivitātēm, piemēram, aizliegts asinsgrēks, attiecības ar nepilngadīgo, ārlaulības dzimumakti, prostitūcija un tā tālāk. Arī reliģiskā pārliecība ietekmē personas lēmumus attiecībā uz dzimumaktiem, piemēram, saglabāt nevainību līdz kāzām.

Dzimumaktu starp dzīvniekiem parasti sauc par pārošanos. Pārošanās mērķis ir radīt pēcnācējus, lai gan ir arī atsevišķas sugas, kas pārošanos visticamāk veic baudas gūšanas nolūkā. Bioloģijā divu organismu savienošanos dzimumaktā sauc par kopulāciju.

Dzimumakta laikā var iegūt seksuāli transmisīvās slimības, ja vismaz viens no partneriem ir ar tām saslimis. Lai izsargātos, lieto dažādas preventīvas metodes. Viena no izplatītākajām metodēm ir prezervatīvi, kas nodrošina ne tikai drošu seksu, bet palīdz arī izsargāties no nevēlamas grūtniecības.

## Dzimumdzīve

Dzimumdzīve ir ne tikai dzimumakts, bet arī viss, kas ir vērsts uz sajūtu pastiprināšanu, uz kurām tiek būvēts dzimumtuvums starp vīrieti un sievieti, ieskaitot seksa partneru un laulāto savstarpējo attiecību kultūru. Dzimumakts kā mantots nenosacīts reflekss ir tikai seksuālās dzīves cikla fināls, bet ne viss sarežģītās dzimumdzīves komplekss. Pirms dzimumakta ir virkne dažādu sagatavošanās posmu — gan fizioloģiskie, gan somatiskie, gan psiholoģiskie. Dzimumdzīve un līdz ar to dzimumaktu veikšana sākas ar dzimumbrieduma vecuma iestāsānos, ar pubertātes vecumu. Jutekliska, seksuāla tieksme pret otru indivīdu jeb dzimumdziņa rodas laika gaitā, pieredzes rezultātā. Šajā laikā mainās arī indivīda uzvedība.

Pirms dzimumakta vienmēr ir vērojama vairāk vai mazāk ilgstoša specīga uzbudinājuma stadija, kas saistīta ar paaugstinātu dzimumdziņu un nedalītu domu, jūtu izpausmi par gaidāmo dzimumtuvību. Šajā laikā tiešas dzimumtuvināšanās mērķis ir pilnīgi skaidrs. Androgēnu palielināšana asinīs, paplašinot dzimumlocekļa asinsvadus, veicina erekciju. Veselam vīrietim erekcija nerodas pati no sevis. Tam ir nepieciešams uzbudinājums. Dzimumakta noslēgumā ir ejakulācija un/vai orgasms.

## Atsauces

## Ārējās saites
Stāmerienas ezers

**Stāmerienas ezers** (arī **Stāmerienes ezers**, **Stāmeres ezers**) ir dzidrūdens caurteces ezers Gulbenes novada Stāmerienas pagastā. Atrodas Gulbenes paugurvaļņa malā, apkārtnē lauksaimniecības zemes. Krasti slīpi, vietām lēzeni un stāvi. Ovāla ezerdobe. Dibens smilšains, dūņains, vietām avotains, siekstains. Ezerā viena sala ap platību 0,1 ha. Ietek Ludzupīte jeb Vārgaļupīte no Ludza ezera un vairāki grāvji. Iztek Pogupe uz Pogas ezeru un tālāk uz Mugurupi. Makrofīti: elodejas, kosas, cirvenes.Eitrofs ezers, aizaugums ~15%. Mīt rudulis, līnis, zutis, plaudis, līdaka, rauda, asaris.

Ezera dienvidu krastā atrodas Vecstāmeriena ar Stāmerienas Aleksandra Ņevska pareizticīgo baznīcu, Stāmerienas muižas kompleksu un Mīlestības ozoliem. Ziemeļu krastā (300 m attālumā) Stāmerienas ciems.

Krastā vairākas atpūtas vietas, peldvietas, viesu māja "Kaijas", atpūtas bāze "Sonāte", bet ezera austrumu krastā iekārtota Stāmerienas pils vēstures taka.

Vietā, kur mūsdienās atrodas atpūtas vieta "Lāčauss" atrodas Smoņu senkapi — vidējā un vēlā dzelzs laikmeta apbedījumi, kā arī apmetnes. Atrastās senlietas ļauj secināt, ka ezera krastā dzīvojuši Baltijas somi, kuru teritorijās pakāpeniski iespiedušās latgaļu ciltis.

## Atsauces
Igaunijas futbola Meistarlīga

**Meistriliiga** ir augstākā futbola līga Igaunijā. Līga dibināta 1991. gadā. Kopš 2020. gada tā ir pilnībā profesionāla, agrāk  vairākām komandām bija pusprofesionāļu statuss.

Kā vairumā valstu ar zemām temperatūrām ziemā, sezona sākas martā un ilgst līdz novembrim. Līgā piedalās 10 komandas, katra ar katru spēlējot 4 reizes. Pēc katras sezonas pēdējā komanda izkrīt uz zemāko līgu un to aizvieto *[[Esiliiga]]* uzvarētājkomanda (ja vien tā nav kādas Meistriliigas komandas rezerves komanda; šādā gadījumā tiek paaugstināta nākamā komanda) un priekšpēdējā Meistriliigas komanda aizvada divas pārspēles ar 2. Esiliigas komandu par palikšanu vai iekļūšanu augstākajā līgā.

## 2024. gada sezonas komandas

## Tituli

## Atsauces

## Ārējās saites
* Oficiālā tīmekļa vietne 
* Līgas profils ''transfermarkt.com''
Eiropas U-18 čempionāts basketbolā sievietēm

**Eiropas čempionāts basketbolā sieviešu U-18 izlasēm (juniorēm)** ir basketbola turnīrs Eiropas sieviešu basketbola izlasēm, kuru sastāvā basketbolistes ir jaunākas par 18 gadiem. Čempionāts notiek kopš 1965. gada. Turnīrs līdz 2004. gadam tika organizēts ik pēc 2 gadiem, taču kopš 2004. gada tas tiek organizēts katru gadu. Turnīru organizē FIBA Europe.

## Rezultāti
### A divīzija

#### Medaļas

### B divīzija

#### Medaļas

### C divīzija

#### Medaļas

## Ārējās saites
* Oficiālā mājaslapa
Arbūzs

**Villainais arbūzs** (*Citrullus lanatus*) ir ķirbju dzimtas arbūzu ģints viengadīgs kultūraugs. Arbūza stublājs, tāpat kā citiem ķirbju dzimtas augiem, ir kāpelējošs. Arbūzs zied ar dzelteniem ziediem, tas ražo īpaša veida augļus — arbūzus, tas ir, ogas, kurām ir bieza miza un ļoti mīksts un sulīgs vidus. Šādi augļu veidi ir raksturīgi ķirbju dzimtai. Arbūzi tiek pieskaitīti pie meloņu tipa, jo tiem, tāpat kā melonēm, ir gluda ārējā miza (zaļā, dzeltenā un dažkārt baltā krāsā) un sulīga, salda vidusdaļa (parasti rozā, dzeltenā, sarkanā, bet dažreiz oranžā vai zaļā krāsā, ja auglis nav nogatavojies).

## Vēsture
Par arbūza dzimteni uzskata Āfriku, kur tie arī mūsdienās aug savvaļā. Eiropā arbūzi parādījās samērā vēlu — mūsu ēras pirmajos gadsimtos tos sāka lietot romieši. Arbūzi tika lietoti svaigi un sālīti, no tiem gatavoja sukātus un vārīja arbūza medu. Ķīnieši acīmredzot arbūzu ieguva no eiropiešiem, jo tas tika audzēts Ķīnā ar nosaukumu “Rietumu melone”. Šo siltumprasīgo augu nav viegli kultivēt visur. Līdz ar to Anglijā arbūzi parādījās tikai 1629. gadā un tos audzēja lecektīs. Krievijā arbūzus līdz pat 17. gadsimta otrajai pusei ieveda no ārzemēm. Tos reti ēda svaigus, biežāk gatavoja savādu gardumu — arbūzu sagrieza ļoti plānās šķēlītēs, uz vienu diennakti lika dzeramās sodas šķīdumā, bet pēc tam no tiem vārīja sīrupu ar pipariem un garšvielām. Pirmie arbūzi tika iesēti Krievijas dienvidos pēc cara rīkojuma 1660. gada 11. novembrī, turklāt tika norādīts, ka, tikko jocīgie dārzeņi nogatavosies, nekavējoties tos nogādāt Maskavā. Pētera I laikā arbūzus pārstāja ievest no ārzemēm. Tos bieži pasniedza desertā pils asambleju laikā, bet pa lielākai daļai nevis svaigus, bet mērcētus cukura sīrupā.
Tikai 19. gadsimtā arbūzs kļuva tautai pieejams dārzenis. Bijušajā Padomju Savienībā tos audzē Krievijas un Ukrainas dienvidos, Moldovā, Aizkaukāzā, Kazahstānā, Centrālāzijā. Arbūzu vidējā raža gadā šai reģionā ir 200—300 centneri no hektāra.

## Atsauces

## Ārējās saites
Liliāna Ronketi

**Liliāna Ronketi** (; dzimusi  Komo, Itālijā, mirusi  Itālijā) bija itāļu basketboliste. Itālijas basketbola izlasē aizvadīja 83 spēles, piedaloties 1952., 1954., 1956., 1958., 1960. un 1962. gada Eiropas čempionātos. Pēc viņas pēkšņās nāves FIBA nosauca Ronketi kausu viņas vārdā. 2007. gadā viņa tika uzņemta FIBA Slavas zālē.

## Ārējās saites
* FIBA Slavas zāles profils
Graždanskaja oborona

**Graždanskaja oborona** () ir Krievijas pankgrupa, ko 1984. gadā dibināja Jegors Ļetovs.

## Vēsture
1984. gadā Ļetovs dibināja grupu *Graždanskaja oborona*, un līdz savai nāvei viņš bija tās līderis un vienīgais pastāvīgais dalībnieks. 
Līdz 2007. gadam grupa izdeva vismaz 44 albumus, un beidzamais studijas ieraksts bija 2007. gadā izdotais *Зачем снятся сны*. 2008. gada sākumā Ļetovs nomira un grupa darbību izbeidza, lai gan atlikušais sastāvs vēl savācās uz jubilejas koncertu tūri 2019.-2020. gadā.

## Grupas dalībnieki
* Jegors Ļetovs
* Natālija Čumakova
* Aleksandrs Česnakovs
* Pāvels Peretolčins
## Diskogrāfija
* *Поганая молодёжь* 1985	
* *Оптимизм* 1985	
* *Мышеловка* 1987	
* *Хорошо!!* 1987	
* *Тоталитаризм* 1987	
* *Некрофилия* 1987	
* *Красный альбом* 1987
* *Всё идёт по плану* 1988	
* *Так закалялась сталь* 1988		
* *Боевой стимул* 1988	
* *Тошнота*	1989
* *Песни радости и счастья* 1989	 
* *Война* 1989
* *Здорово и вечно*	1989
* *Армагеддон-Попс*	1989
* *Русское поле экспериментов* 1989	
* *Инструкция по выживанию*	1990
* *Солнцеворот* 1997	
* *Невыносимая лёгкость бытия* 1997 	
* *Звездопад* 2000	
* *Долгая счастливая жизнь*	2004 
* *Реанимация* 2005	
* *Лунный переворот* 2005	
* *Сносная тяжесть небытия*	2005
* *Зачем снятся сны?* 2007

## Ārējās saites
* Graždanskaja oborona
Morning After Dark

***Morning After Dark*** ir amerikāņu repera un producenta *[[Timbaland]]*, pirmais singls no viņa trešā solo studijas albuma *[[Timbaland Presents Shock Value II]]*. Dziesmā piedalās franču ritmblūza izpildītāja *[[SoShy]]*. Singls tika izdots 2009.gada 26.oktobrī.

Dziesmas starptautiskajā versijā piedalās kanādiešu dziedātāja Nellija Furtado ar papildu pantu. Versija ar Furtado ir iekļauta arī pašā albumā. Dziesma ir sasniegusi sesto vietu Belģijas, Vācijas un Zviedrijas topos. *[[Billboard]] Top 100* dziesma ir sasniegusi 61. vietu.

## Singla vēsture
Sākotnēja dziesmas versija, kurā piedalījās tikai *SoShy*, pirmo reizi tika atskaņota 2009. gada 16.oktobrī, Raiena Sīkresta raidījumā pa radio. Pats *Timbaland* teica ka dziesma ir ļoti interesanta, un tā ļoti iederas pie filmas "Krēsla".

Vēlāk tika apstiprināts ka Nellija Furtado ir ierakstījusi jaunu pantu priekš dziesmas. Versija ar Furtado tiks iekļauta albumā, bet netiks izdota video versijā. Dziesmas versiju ar Furtado izdeva visā pasaulē, kamēr versiju bez viņas izdeva tikai ASV. Vēlāk 2009. gada 5.decembrī starptautiskā versija tika izdota arī ASV iTunes.

## Vietas topos
Līdz šim dziesmu ir ieguvusi 83. vietu *[[Billboard Hot 100 Airplay]]* topā. Tā debitēja 52. vietā Kanādā, 16. vietā Zviedrijas singlu top 60. Tā arī debitēja 62. vietā Austrālijas *[[ARIA Charts]]* topā. Vēlāk dziesma arī debitēja 76. vietā *[[Billboard Hot 100]]* topā, un šobrīd ir pakāpusies uz 61. vietu. 6. decembrī dziesma iekļuva *[[UK Singles Chart]]* topa 9. vietā un *[[UK R&B Chart]]* topa 5. vietā. Kopš tā brīža viņas ir pakāpušās attiecīgi uz 6. un 3. vietu.

### Singls topos

## Piezīmes un atsauces

## Ārējās saites
*
Serve (volejbols)

thumb|Volejbola spēlētājs izpilda servi palēcienā
**Serve** ir darbība ar ko sākas volejbola spēle. Serves tiek iedalītas augšējās un apakšējās servēs. Tās var būt gan sāniskas, gan priekšējas, bet pēc izpildījuma spēcīgas, lēnas, planējošas vai grieztas.

Serves izpildi iedala : sākuma stājas ieņemšana, bumbas pamešana gaisā un vienlaicīgi spēcīgs rokas atvēziens, sitiens pa bumbu ar spēcīgas rokas delnas pamatni un lielā amplitūdā. Pēc tam spēlētājs atgriežas laukumā. Bumbas lidojuma trajektorija atkarīga no vietas , kur izdarīta serve, no sitiena spēka, virziena un bumbas rotācijas ātruma. Servei jābūt tādai, lai tā pārlidotu pāri tīklam, to neskarot, un iekristu pretinieka laukumā. Serve tiek izpildīta pēc tiesneša svilpes.

## Servju veidi
### Apakšējā priekšējā serve
Šo servi parasti māca kā pirmo, jo tā ir visvieglākā. Sākumā nostājas aiz volejbola gala līnijas, ar seju pret tīklu kreiso kāju priekšā, ķermeņa svars uz labās kājas, tur bumbu gandrīz taisnā kreisajā rokā. Reizē ar labās rokas vēzēšanu gar sāniem atpakaļ, liek soli ar kreiso kāju pa priekšu. Ar kreiso roku pamet bumbu uz augšu sev priekšā, labo roku vēzē uz priekšu un izpilda sitienu pa bumbu no apakšas, sitienu izpilda ar labās rokas delnu. Pēc sitiena reizē ar rokas vēzienu labo kāju liek blakus kreisajai.

### Apakšējā sāniskā serve
Spēlētājs nostājas ar sānu pret tīklu, pēdas paralēli pret volejbola laukuma līniju. Bumbu tur lejā priekšā ķermenim kreisajā rokā. Labo roku vēzējot pa labi pa kreisi, pamet bumbu gaisā ar kreiso roku. Sitienu izdara pa bumbas sāniem no apakšas ar sasprindzinātu delnu, tad kad bumba atrodas jostasvietas augstumā. Sitiena laikā ķermeņa augšdaļu pagriež uz tīkla pusi, pārnesot svaru uz priekšā stāvošo kāju.

### Augšējā priekšējā serve
Spēlētājs stāv ar seju pret tīklu, soļa stājā. Bumbu pametot gaisā ar kreiso roku, virs labā pleca. Vienlaikus vēzē labo roku augšā atpakaļ aiz galvas, liekot soli uz priekšu. Kad labā roka elkonī gandrīz izstaisnojusies un delna sasprindzināta, tad izdara sitienu, rokas kustinot maksimāli ātri un asi. Roku jātur maksimāli izstieptu.

### Planējošā serve
Servi var izpildīt nostājoties gan ar sāniem, gan ar seju pret tīklu. Rokas atvēziens arī ir kā nu kuram tas var būt no ļoti gara līdz pat īsam, asam. Sitiens notiek tad kad roka ir pilnīgi iztaisnota un ir augstākajā punktā virs galvas.

### Augšējā sāniskā serve
Spēlētājs nostājas ar sānu pret tīklu, plecu platumā — kājas. Virs kreisā pleca pamet bumbu. Ķermeņa svaru pārnes no labās kājas uz kreiso un atvēzē labo roku. Labo kāju iztaisno, kreiso kāju saliec, ķermenis pirms tam tiek noliekts uz leju pa labi, griežot to pa kreisi pret tīklu, vienlaikus ar vēzienu tiek iztaisnots. Kad labā roka pilnīgi iztaisnota un kreisā kāja vel nav atrauta no grīdas, īsi pirms tam izdara sitienu pa bumbas sāniem no apakšas.

### Augšējā priekšējā serve palēcienā
Servi izpilda ar īsu ieskrējienu, lēcienā augšup uz abām kājm. Rokas vēzē īsi un asi. Sitienu izpilda pa bumbas aizmugurējo daļu, bumbu pametot gaisā virs galvas. Šī serve ir ļoti līdzīga gremdei.
Alkoholisms

[thumb|[Viljams Hogārts|Viljama Hogārta gravīra "Džina šķērsiela", kas attēlo pārmērīgas džina lietošanas sekas]]
**Alkoholisms** ir slimīga tieksme, kurai raksturīga bieža un nekontrolējama alkohola lietošana. Alkoholisma gadījumā alkoholiskos dzērienus cilvēks lieto, neskatoties uz veselības problēmām vai arī nepatīkamām sociālajām sekām.

Alkoholismam raksturīgi divi veidi: pārmērīgi bieža alkohola lietošana (psiholoģiskais pieradums jeb psiholoģiskā atkarība) un pēc tam sekojošā fiziskā atkarība no alkohola (narkomānijas forma). Alkoholisma attīstība ir ļoti atkarīga no vecuma, kurā alkoholu sāk lietot (jaunākiem cilvēkiem risks ir būtiski lielāks), alkohola apjoma un no tā, cik bieži alkohols tiek patērēts, kā arī no dažiem individuāliem faktoriem un organisma īpatnībām. Dažiem cilvēkiem ar alkoholismu saslimt ir lielāks risks, jo tas ir atkarīgs no sociālās vides, garīgās veselības stāvokļa un stresa. Alkoholisms var būt arī iedzimts, ja māte grūtniecības laikā lieto alkoholu.

Speciālistiem konsultāciju laikā jāpievērš uzmanība iespējamai problemātiskai alkohola lietošanai, jo cilvēks var būt ieradies ar cita veida sūdzībām, kuru iemesls patiesībā ir alkohols.

## Medicīniskā definīcija
ASV medicīnas žurnāls () alkoholismu definē kā "hronisku slimību, kuru raksturo pārlieku liela alkohola lietošana, atkarība no alkohola un alkohola lietošana neskatoties uz tā izraisītajām sekām un traucētu domāšanu."

DSM-IV (standarta diagnoze psihiatrijā un filozofijā) alkohola lietošanu definē kā tā atkārtotu lietošanu, neskatoties uz tās nelabvēlīgajām sekām.

## Atsauces

## Ārējās saites

* Alkoholisms | Medicīnas termins
Titurgas ezers

**Titurgas ezers** (arī **Mulkalna ezers**, **Tīturgas ezers**) ir aizaugošs caurteces brūnūdens ezers Ķekavas novada Baložu pilsētas teritorijā Medema purva austrumu malā. Krasti zemi, kūdraini, grūti pieejami. Dibens dūņains, sapropelis 3,5 - 4,0 m biezā slānī. 20. gadsimta 80. gadu beigās ezers iztīrīts (izsūknētas dūņas un sapropelis). Ietek viens grāvis, iztek Titurga uz Sauso Daugavu. Kūdras purva ūdeņi apvadīti apkārt ezeram. Makrofīti: niedres, meldri, grīšļi, sfagni, kalmes.	Mīt rauda, līdaka, līnis, karūsa. Ligzdo ūdensputni.

## Atsauces
Ummis

**Ummis** (arī **Ummas ezers**, **Umu ezers**) ir beznoteces dzidrūdens ezers Ādažu novada Carnikavas pagastā Piejūras dabas parka teritorijā. 

Krasti lēzeni, zemi, dibens smilšains. Barojas ar gruntsūdeņiem. Makrofīti: niedres, pameldri, glīvenes, abinieku sūrene, vārnkājas, grīšļi, ezerenes, lēpes, parīss. Aizsargājamie augi: gludsporu ezerene, Dortmaņa lobēlija. Mīt līdakas, asari, raudas, plauži, karūsas, līņi.

Šis ezers ir viens no retajiem dzidrūdens ezeriem Latvijā, tāpēc peldēties šajā ezerā ir aizliegts, lai saglabātu ezera unikālo, oligotrofo vidi. Tā kā šis ir beznoteces ezers, piesārņojot ūdeni ar organiskajām vielām, ezeram draud eitrofikācija un tā unikālā dabas vērtība var tikt neatgriezeniski zaudēta. Tāpat ir aizliegts celt teltis un kurināt ugunskurus pie ezera, tā apkārtnē, kā arī citviet Piejūras dabas parkā. Ezera pārāk liela izmantošana atpūtai jau ir ietekmējusi ūdens krāsas maiņu no zilganzaļas uz zaļganu un samazinājusi dzidrību no 6 metriem 1906. gadā uz 3 metriem 2017. gadā.

Lai saudzētu piekrastē augošo reto un īpaši aizsargājamo ūdensaugu Dortmaņa lobēliju un netraucētu tā ziedēšanu, MK noteikumos *Dabas parka "Piejūra" individuālie aizsardzības un izmantošanas noteikumi* ir aizliegums peldēties un atrasties ar laivu Ummja ezerā no 1. jūnija līdz 15. augustam.

## Atsauces
Vaskaris

**Vaskaris** (arī **Vaskaišu ezers**, **Vaskara ezers**, **Vaskaru ezers**, **Vaskars**) ir caurteces ezers Tukuma novada Zentenes pagastā 300 m uz dienvidiem no autoceļa P128. Krasti zemi, lēzeni, mežaini. Dibens smilšains, dūņains. Ietek divi grāvji, iztek grāvis uz Kalnupi. Makrofīti: niedres, meldri, grīšļi, kalmes, elodejas. Mīt līdaka, līnis, plaudis, asaris, rauda. Dienvidu krastā peldvieta.

## Atsauces
Ētika uzņēmējdarbībā

**Uzņēmējdarbības ētika** jeb **biznesa ētika** ir lietišķās ētikas un profesionālās ētikas forma, kas izskata ētikas principus un morālās vai ētiskās problēmas, kas var rasties uzņēmējdarbības vidē. Tā attiecas uz visiem uzņēmējdarbības aspektiem un attiecas gan uz indivīdu, gan uz organizācijas rīcību. Uzņēmējdarbības ētikas normas, vērtības un prakse ir principi, kas nosaka organizācijas darbības kultūru, uzņēmuma reputāciju, vadības mehānismus, un vada uzņēmējdarbības mērķu realizāciju ikdienā.

Uzņēmējdarbības ētika aplūko tikumisko praksi, kāda uzkrāta uzņēmējdarbībā, komercdarījumos, un tās morālās prasības, kas nepieciešamas, lai godīgākas, taisnīgākas un savstarpēji sabalansētākas un izdevīgākas būtu attiecības gan uzņēmumā, gan starp uzņēmumiem, gan starp biznesu un sabiedrību. Uzņēmējdarbības ētika nosaka, ka pretrunīgajās situācijās intereses jāsaskaņo ar taisnīgumu, godīgumu, patiesīgumu, atbildību, tā izvirza prasību, ka, tiecoties pēc sava labuma nedrīkst kaitēt citiem un sabiedrībai. Tā arī nosaka, ka uzņēmējdarbība, kura neievēro ētiskās vērtības, piemēram, uzņēmējdarbība, kas tiek veikta aiz aprēķina un personiskā izdevīguma, ir necivilizēta un nekulturāla, rada netaisnību un apdraud cilvēku dabiskās tiesības.

Uzņēmējdarbības ētiku mēdz raksturot kā kalpošanu citiem cilvēkiem, sagādājot viņiem jūtamus labumus un saņemot par to ienākumus, kas attaisno ieguldījumus, un paliekot morāles ietvaros.

## Atsauces
Bērnu nams

[280px|thumb|Valsts sociālās aprūpes centra "Kurzeme" filiāle [Veģi|Veģos bērniem un jauniešiem ar smagiem fiziskās un garīgās attīstības traucējumiem.]]

**Bērnu nams** ir iestāde, kuras uzdevums ir nodrošināt bērnu bāreņu un bez vecāku gādības palikušo bērnu vecumā no 2 līdz 18 gadiem ieskaitot (izņēmuma gadījumā, ja bērnu nama audzēknis sekmīgi turpina mācības vai tam ir jāpabeidz izglītības iestāde vai ārstēšanās kurss, un jaunietis ievēro bērnu nama iekšējos kārtības noteikumus, līdz 24 gadu vecumam ieskaitot) sociālo aprūpi un sociālo rehabilitāciju, atbilstošas izglītības iegūšanu, veselības aprūpi, kā arī veicināt bērna un ģimenes atkalapvienošanos vai jaunas ģimenes iegūšanu. 

## Pienākumi
Bērnu nams nodrošina audzināšanas un pedagoģisko darbu ar katru bērnu vai grupās, kur vide tuvināta ģimeniskajai videi. Dod atbalstu bērniem viņu problēmu risināšanai. Jānodrošina izglītības iegūšanu jebkurā mācību iestādē, atbilstoši bērnu individuālajai, garīgai un fiziskai attīstībai. Jānodrošina bērnu sociālo un neatliekamo medicīnisko palīdzību jebkurā diennakts laikā, reģistrāciju pie ģimenes ārsta un bērna vajadzībām atbilstošu veselības aprūpi.
 
Jānodrošina bērnus ar dzīvojamām telpām atbilstoši sanitārajām un higiēnas normām, piemērotām telpām nodarbībām, teritoriju aktīvai atpūtai un bērnam nepieciešamos tehniskos palīglīdzekļus normatīvajos aktos noteiktajā kārtībā atbilstoši bērna vajadzībām, kā arī nepieciešamos apstākļus bērna vispusīgai attīstībai.

Bērnus ir jānodrošina ar dzimumam, vecumam un gadalaikam piemērotiem apaviem, apģērbu, gultas piederumiem, gultas veļu, kā arī personīgās higiēnas priekšmetiem. Saskarsmes iespējas ar vienaudžiem, vecākiem un radiniekiem gan bērnu namā, gan ārpus tā.
Alerģija

thumb|200px|Nātrene ir bieža alerģijas izpausme
**Alerģija** ir organisma reakcija uz organismā vai vidē esošām specifiskām vielām — alergēniem. Alerģijai parasti ir nepatīkamas izpausmes, piemēram, nātrene, dermatīts, tūska, izsitumi, alerģiskas iesnas, šķaudīšana.

Pirmo reizi jēdzienu alerģija ( — 'svešs', 'cits' un *regon* — 'darīt') lietoja austriešu pediatrs Klemens fon Pirke 1906. gadā, kad ievēroja, ka viņa pacientiem rodas dažādi simptomi pēc saskares ar putekļiem, ziedputekšņiem un dažādiem pārtikas produktiem.

## Alerģijas izpausmes
Alerģijas izpausmes var būt vietējas vai sistēmiskas. Vietējas:

* Deguna gļotādas pastiprināta sekrēcija (alerģisks rinīts)
* Konjunktīvas apsārtums un sāpes (alerģisks konjunktivīts)
* Bronhu spazmas, apgrūtināta elpošana, aizdusa, reizēm pat īstas astmas lēkmes
* Dažādi izsitumi uz ādas — ekzēma, nātrene, kontaktdermatīts. Tipiskas izsitumu lokalizācijas vietas pārtikas alerģiju gadījumā ir locītavas (simetriski), vēders, cirkšņu apvidus
* Iespējamas galvassāpes, dzirdes pasliktināšanās, sāpes ausīs

Sistēmiskas (visa organisma) alerģiskās reakcijas tiek dēvētas par anafilaksi. Atkarībā no tās smaguma var tikt novērotas ādas reakcijas, bronhu spazmas, tūska, hipotonija, koma un pat pacienta nāve.

## Izplatītākie alergēni
Pie alergēniem pieder vielas, kas tieši izraisa alerģiskas reakcijas, gan tādas, kas spēj spēcīgi potencēt citu alergēnu ietekmi uz organismu.

* Putekļi un putekļu ērcītes
* Svešas olbaltumvielas, ko satur donoru asins plazma un vakcīnas
* Pārtikas produkti: rieksti, zemenes, medus, šokolāde, piens, olas
* Ziedputekšņi
* Pelējumu sēnītes
* Sadzīves ķīmija: mazgāšanas līdzekļi, balinātāji, eļļas krāsas, kosmētika
* Medikamenti: antibiotikas, sulfanilamīdi, joda un broma preparāti
* Kukaiņu kodumi: odi, bites, lapsenes
* Niķeļa savienojumi
* Lateksa izstrādājumi

## Ārējās saites
Say Something

***Say Something*** ir amerikāņu repera un producenta *[[Timbaland]]* otrais singls no viņa trešā solo studijas albuma *[[Timbaland Presents Shock Value II]]*. Ciparu lejupielādes formātā singls tika izdots 2009. gada 3. novembrī. Tajā piedalās kanādiešu izpildītājs *[[Drake (mūziķis)|Drake]]*.

## Mūzikas video
Mūzikas video dziesmai *Say Something* tika izdots 2009. gada 8. decembrī.

## Topu pozīcijas

## Piezīmes un atsauces

## Ārējās saites
*
Latvijas PSR futbola Augstākā līga

**Latvijas PSR futbola Virslīga** () bija Latvijas PSR futbola līga, kura tika rīkota no 1945. līdz 1991. gadam Latvijas Virslīgas vietā. LPSR Virslīgas uzvarētājs piedalījās kvalifikācijas turnīrā par vietu PSRS čempionātā.

## Latvijas PSR Virslīgas uzvarētāji

## Visu laiku čempionāta uzvarētāji
Sojuz TMA-17

**Sojuz TMA-17** (; ) bija pilotējams Krievijas kosmosa kuģis apkalpes nogādāšanai uz Starptautisko kosmosa staciju (SKS).

Starts notika . Kuģa nolaižamais aparāts piezemējās .

## Apkalpes
Kuģa *Sojuz TMA-17* apkalpe augšupceļā un lejupceļā:

Rezerves apkalpe:
* Antons Škapļerovs (*Антон Николаевич Шкаплеров*), komandieris 
* Daglass Vīloks (*Douglas H. Wheelock*), lidojuma inženieris, NASA, 
* Satoši Furukava (*Furukawa Satoshi*), lidojuma inženieris, JAXA, 

## Lidojuma gaita
Starts notika  21:52 UTC no Baikonuras kosmodroma ar nesējraķeti Sojuz-FG.

Ar SKS pie Zarja moduļa kosmosa kuģis saslēdzās 22. decembrī 22:48 UTC. Pēc hermētiskuma pārbaudēm lūkas uz staciju tika atvērtas 00:35 UTC.

 *Sojuz TMA-17* tika pārvietots no *Zarja* moduļa augšējā porta uz Zvezda moduļa pakaļgala portu, lai atbrīvotu vietu jaunam modulim Rassvet, kuru paredzēts stacijā nogādāt misijas STS-132 laikā. Tā kā kosmosa kuģis kalpo kā glābšanas laiva kosmonautiem Kotovam, Krīmeram un Noguči, tad viņi pārvietošanas laikā atradās kuģī. 13:23 UTC tika dota komanda atvienošanai, kas ilga trīs minūtes. 13:53:09 UTC *Sojuz TMA-17* pievienojās pie *Zarja*. Visa operācija no lūku aizvēršanas līdz atvēršanai ilga 5 stundas 40 minūtes un to manuālā režīmā vadīja Oļegs Kotovs.

 00:04:13 UTC *Sojuz TMA-17* ar Kotovu, Krīmeru un Noguči atvienojās no stacijas. 02:34:40 UTC kosmosa kuģa dzinēji tika ieslēgti bremzēšanas manevram. 03:24 UTC *Sojuz TMA-17* nolaižamais aparāts piezemējās 
148 km uz dienvidaustrumiem no Kazahstānas pilsētaso Džezkazganas.

## Skatīt arī
* Sojuz TMA-16
* Sojuz TMA-18

## Atsauces
Marussia F1 Team

***Marussia F1 Team*** bija Apvienotajā Karalistē bāzēta Formula 1 autosacīkšu komanda, kas pēc Marussia realizētās komandas pārpirkšanas F1 sacīkstēs startēja zem Krievijas karoga. Komandu dibinājuši *[[Manor Motorsport]]* sacīkšu komandas vadītājs Džons Būts un inženieris Niks Virts. *Marussia* lietoja Cosworth un Ferrari dzinējus. Komandas galvenā bāze atrodas Benberijas pilsētā Apvienotajā Karalistē. 

## Vēsture
### ''Virgin Racing'' (2010), ''Marussia Virgin Racing'' (2011)
F1 čempionātā tā debitēja . gada sezonā ar nosaukumu ***Virgin Racing***, . gada F1 sezonā tā piedalījās ar nosaukumu ***Marussia Virgin Racing***. 

Komanda sākotnēji tika saukta par *Manor Grand Prix*, tomēr nosaukums tika mainīts pēc tam, kad tika noslēgts sadarbības līgums ar *[[Virgin Group]]*. 2011. gadā *Marussia* pabeidza komandas pārņemšanu un komanda mainīja nosaukumu.

 tika paziņots, ka par komandas pirmo pilotu kļūs Timo Gloks.  preses konferencē par Gloka komandas biedru tika nozīmēts Lukašs di Grasi, bet par komandas testpilotiem — Alvaru Parente un Luišs Razija. Vēlāk, tā kā Parente nespēja savākt pietiekami daudz naudas, lai segtu testpilota izdevumus, viņa vietā par komandas otro testpilotu kļuva Endijs Suseks.

### ''Marussia'' (2012—2014)
. gada sezonā komandā brauca Timo Gloks un Šarls Piks, bet komandas testpilote sezonas pirmajā pusē bija Marija de Viljota, kura smagi cieta sezonas vidū notikušos testa braucienos, septembrī par komandas testpilotu kļuva Makss Čiltons.

Lai gan *Marussia* braucēji 2012. gadā nevienā *Grand Prix* neguva punktus, komanda iesaistījās sīvā cīņā ar *[[Caterham]]* par 10. vietu konstruktoru kausa kopvērtējumā, un līdz ar sezonas augstāko rezultātu – Timo Gloka izcīnīto 12. vietu Singapūras ''Grand Prix'' – *Marussia* izvirzījās 10. vietā, apsteidzot *Caterham*. 

Sezonas kulminācijā, pēdējā sacīkstē Brazīlijas ''Grand Prix'', *Caterham* pilots Vitālijs Petrovs tomēr trasē apdzina Šarlu Piku (kurš tobrīd jau bija noslēdzis līgumu par pāriešanu uz *Caterham* nākamajā, . gada sezonā) un sacensībās finišēja 11. vietā (Piks — 12.), un līdz ar to *Marussia* zaudēja 10. vietu kopvērtējumā un ar to arī būtisku finansējumu.

2012. gada nogalē tika paziņots, ka Makss Čiltons . gada sezonā būs viens no diviem *Marussia F1* komandas pamatpilotiem kopā ar Timo Gloku. Vēlāk komanda paziņoja, ka pēc abpusējas vienošanās Timo Gloks pamet komandu, un viņa vietā tika slēgts līgums ar Luišu Raziju, tomēr neilgi pirms sezonas sākuma komanda lauza līgumu ar Raziju, un noslēdza līgumu ar franču pilotu Žilu Bjanki.

## Piezīmes un atsauces

## Ārējās saites

* Oficiālā mājaslapa , 
* Marussia - komandas profils portālā ESPN F1
Velna ezers

**Velna ezers** var būt:
* Velna ezers - ezers Bērzaines pagastā
* Velna ezers - ezers Ciblas pagastā
* Velna ezers - ezers Līgatnes pagastā
* Velna ezers - ezers Rendas pagastā
* Velna ezers - ezers Vērēmu pagastā

* Dubiņa cits nosaukums
* Čertoka cits nosaukums
* Kalnmuižas ezera cits nosaukums
* Seklenes (Puzes pagastā) cits nosaukums
* Velnezera (Rīgā) cits nosaukums
* Zosnas ezera cits nosaukums
Franks Rennike

thumb|Franks Rennike
**Franks Rennike** (; dzimis ) ir vācu muzikants un dziesmu komponists no Braunšveigas. Viņa mūzika lielākoties ir saistīta ar labējo politiku un nacionālistiskām idejām.

Savā daiļradē heroizē Vērmahta varonību un Vācijas aizstāvju drosmi 1945. gadā, noliedz mūsdienu Vācijas robežas. Bieži uzstājas skinhedu un nacionālistu demonstrācijās. Vairākas dziesmas Vācijas federālās varas departaments, kas nosaka jaunatnei kaitīgos darbus, ir iekļāvis savos sarakstos. Vācijas Nacionāldemokrātiskās partijas biedrs. Bija organizācijas *Wiking-Jugend* biedrs līdz 1994. gadam, kad tā tika aizliegta. Parakstījis petīciju pret holokausta noliedzēju Ernsta Cindela () tiesāšanu. Viens no "Vajāto holokausta noliedzēju reabilitācijas biedrības" () dibinātājiem un biedriem. Šajā biedrībā biedrs ir arī Ernsts Cindels un citi redzami labējās politikas pārstāvji.

2000. gada novembrī viņam tika piespriesti 10 mēneši cietumsoda nosacīti par "tautas musināšanu" (*Volksverhetzung*). Pēc pārsūdzības iesniegšanas Štutgartes tiesa viņam piesprieda vēl 7 mēnešus pie iepriekšējiem 10, bet atstāja sodu kā nosacītu.

2009. gadā Vācijas Nacionāldemokrātiskā partija un Vācu tautas savienība izvirzīja viņu uz Vācijas prezidenta amatu, tomēr viņš spēja iegūt tikai 4 balsis no 1224 Bundestāga balsīm (no partijām, kas viņu izvirzīja).

Franks Renike ir precējies un viņa ģimenē aug seši bērni.

## Ārējās saites

* Franka Rennikes mājaslapa.  
* Margitta Fahr: ''Frank Rennicke - Der "Nationale Barde"''
Velnezers

**Velnezers** (arī **Velna ezers**) ir beznoteces brūnūdens ezers Rīgā, Juglā. Izvietojies glaciokarsta ieplakā starp kāpām, kas apbūvējot nolīdzinātas. Krasti lēzeni, dibens dūņains. Barojas no gruntsūdeņiem. Apkārtne intensīvi apbūvēta. Krastā atpūtas vietas, peldvietas. Pie ezera ik nedēļu rīko mājražotāju tirdziņu.

Mīkstā ezera ūdens dēļ agrāk tas bijis iecienīts veļas mazgāšanai, un vēl 1950. gados avīze rakstīja, ka to dara gan rīdzinieki no visām pilsētas malām, gan pat jelgavnieki, un ezera apkārtnē ķīmiskā piesārņojuma dēļ vairs pat zāle neaugot. Vēlāk šī tradīcija izzuda, kad ap ezeru sabūvēja piecstāvu mājas.

Skābekļa trūkuma dēļ Velnezerā ziemās reizēm notiek zivju slāpšana. 2023. gada vasarā Latvijas Hidroekoloģijas institūts konstatēja, ka skābekļa līmenis ūdenī ir vairākkārt zem normas, un pieņēma lēmumu 2024. gada maijā ezeru sākt tīrīt, lai uzlabotu tā ekoloģisko stāvokli. Pirms darbu sākuma 2024. gada ziemā biezā ledus un skābekļa trūkuma dēļ atkal notika zivju slāpšana.

## Attēli

Velnezers pie Veldres ielas (6).jpg|Skats no rietumu krasta
Velnezera bērnu laukums.jpg|Bērnu un sporta laukums ziemeļu krastā
Regular home-made food market at Velnezers.jpg|Mājražotāju tirdziņš austrumu krastā
Velnezers shore at winter.jpg|Ezers ziemā
Velnezers Rīgā.jpg|Ezers rudenī


## Atsauces
Hydac

Uzņēmums **Hydac International** ir hidraulisko un filtrācijas iekārtu ražotājs. Galvenais birojs atrodas pilsētā Zulcbahā (Zārā)

## Ražotnes un filiāles
Uzņēmums dibināts 1963. gadā un tajā strādāja aptuveni 6000 darbinieku visā pasaulē. Ražotnes atrodas Zulcbahā (Zārā), Getelbornā (Göttelborn), Neunkirhenē (Neunkirchen), Zārbrikenē (Saarbrücken) un Dudvailerā (Dudweiler). Uzņēmuma rīcībā ir 10 biroji Vācijā, un apmēram 40 filiāles ārvalstīs, kā arī globālās tirdzniecības tīkls ar vairāk kā 500 partneriem. Daļēji atrodas pašu ražošanas, tirdzniecības un servisa biroji augošo Āzijas tirgū (1994) Indijā, Singapūrā (1995), Ķīnā (1996), Japānā (1998), Dienvidkorejā (1999), Malaizijā (1999).

## Nodaļas
Organizācijas nodaļas veidojas vai nu specializējas noteiktu Hydac International (nosaukums sākas ar Hydac) produktu ražošanai, vai apvienošanās rezultātā kļuva par daļu no uzņēmuma (HYDROSAAR, NORDHYDRAULIC AB un QHP):
### Vācija
* Hydac Filter Systems GmbH, ūdens novadīšanas sistēmu un aprīkojums šķidrumu analīzes veikšanai; 
* HYDROSAAR GmbH, hidrauliskās iekārtas priekš kalnrūpniecības.
* Hydac System GmbH, hidrauliskie iekārtas un mezgli;
* Hydac Aksesuāri GmbH, stiprinājumi un piederumi;
* Hydac Cooling GmbH, dzesēšanas sistēmas;
* Hydac Technology GmbH, hidrauliskie akumulatori;
* Hydac Electronic GmbH, elektronika un programmnodrošinājums; 2008 - **Hydac** un TTControl paziņo par stratēģisko partnerību.
* Hydac Filtertechnik GmbH, filtri un filtru elementi; 
* Hydac Service GmbH, serviss, uzstādīšana, un diagnostika; 
* Hydac Fluidtechnik GmbH, kompaktā hidraulika.

### Zviedrija
* NordHydraulic AB , hidrauliskās iekārtas

### Lielbritānija
* Quality Hydraulic Power Ltd (QHP), Hidrauliskās iekārtas
## Meitas uzņēmumi
 
### Polija
* Hydac Sp. z o.o. dibināta 1992 gadā. No sākuma birojs atrodās Vroclavā. 2001 gadā Hydac Sp. z o.o. atvēra birojus Maskavā, Kijivā un Minskā. 2004. gadā pārstāvniecības Krievijā vietā tiek izveidots meitas uzņēmums HYDAC International, kam ir kompānijas HYDAC pilnvarotā pārstāvja statuss Krievijas Federācijas teritorijā. Šajā pašā gadā Mikolovā tiek būvēts galvenais birojs Hydac Sp. z o.o. un ražošanas cehs, lai izgatavotu hidrauliskās stacijas.

## Sertifikāti
ISO 9001, ISO 14001, OHSAS 18001

## Avoti
Kundenzeitung November 2001, S. 4, Alle Speicher, Alle Zulassungen, Weltweit
Reuters: TTControl un Hydac paziņo par stratēģiskām partnerattiecībām

## Avots
Eduards Pulpe

**Eduards Pulpe** ( — ) bija latviešu kara lidotājs ass, kurš dienēja Francijas un Krievijas impērijas armijā. Viens no pirmajiem latviešu lidotājiem.

Studējis matemātiku Maskavas universitātē (1899—1904). Pulpe bija latviešu studentu korporācijas Fraternitas Moscoviensis biedrs. Piedalījies jaunu korporācijas statūtu izstrādē un kļuvis par tās pirmo senioru (vadītāju). Aktīvi darbojies Maskavas latviešu sabiedrībā. Tomēr 1904. gadā nesaskaņu dēļ no korporācijas izstājies. Pēc augstskolas beigšanas kādu laiku strādājis Dubultos un Rīgā par matemātikas un vingrošanas skolotāju.

Pulpi ieinteresēja aviācijas tehnikas attīstība un 1912. gadā viņš pārcēlās uz Franciju, kur beidza aviācijas akadēmiju. 1913. gada 19. decembrī ieguva Francijas civilā pilota apliecību nr. 1571. Sākoties Pirmajam pasaules karam, neskatoties uz savu salīdzinoši ievērojamo vecumu, brīvprātīgi pieteicās dienestam Francijas gaisa spēkos. 1915. gada 1. maijā viņu kā seržantu nosūta uz eskadriļu MS23. Viņa pirmās divas uzvaras Verdenas kaujas laikā, lidojot ar iznīcinātāju *[[Morane-Saulnier L]]* bija vienas no pirmajām aviācijas vēsturē. Nākamās divas uzvaras viņš izcīnīja 1916. gada martā ar *[[Nieuport 11]]*, pēc kā tika paagustināts par adjutantu. Saņēmis divus Francijas apbalvojumus — *Medaille Militaire* un *Croix de Guerre*. Tālāko dienestu turpināja Krievijas Impērijas gaisa spēkos, kur 1916. gada 1. jūnijā ar *Nieuport 11* notriecot piekto pretinieka lidmašīnu, kļuva par asu. 2. augustā tika nāvējoši ievainots kaujā pret Vācijas pilotu Ervīnu Bohmi. Jau pēc nāves Pulpem piešķirts 4. pakāpes Svētā Jura krusts.

## Atsauces

## Ārējās saites
* Who's Who - Eduard Pulpe 
* Eduards Pulpe (1880–1916) — Neatlaidīgais ass ar vulkānu sirdī
Ačamans

thumb|200px|right|Guančiem Ačamans bija debesis

**Ačamans** (*Achamán*) bija Tenerifes guanču galvenā dievība. Vārda tiešais tulkojums nozīmē "debesis". Velns bija Guayota.

Citi Ačamana nosaukumi:

* Ačuhurans

* Ačahučanaks

* Ačorons

## Skatīt arī
* Akorans
Perfect Insanity

"**Perfect Insanity**" ir otrais singls no rokgrupas Disturbed ceturtā albuma *[[Indestructible]]*. Tas tika izlaists 2008. gada 6. maijā kā maksas lejupielādes dziesma. Dziesma tika uzrakstīta pirms grupa bija izdevusi savu pirmo albumu *[[The Sickness]]*. "Perfect Insanity" un pirms tam bija iekļauta dokumentālajā filmā par grupu, *[[M.O.L.]]*, kā demo dziesma ar video. 2007. gadā viņi vēlreiz ierakstīja dziesmu un iekļāva albumā *[[Indestructible]]*.

left|thumb|45 sekunžu garš divu Perfect Insanity" versiju salīdzinājumi, viens, kas ierakstīts 2008. gadā, un demo versija no 1998. gada.
Viktors Šulcs

**Viktors Šulcs** (Victor Schultz;  Narvā —  Rēzeknē) bija Latvijas Bruņoto spēku kapteinis, Triju Zvaigžņu ordeņa kavalieris.

## Dzīvesgājums
Pirmajā pasaules karā piedalījās kaujās pret vāciešiem (1916–1917) un austriešiem (1916), Latvijas atbrīvošanas karā kaujās pret bermontiešiem (1919) un pret lieliniekiem (no 1919. gada 31. decembra līdz 1920. gada 11. augustam). Otrā pasaules karā cīnījās Latviešu leģionā.

Kontroles-filtrācijas nometnes Kutaisi pilsētā 1945.–1946. gadā.

## Apbalvojumi
* Sv. Staņislava 3. šķiras ordenis ar šķēpiem un lentu (1916)
* Sv. Annas 3. šķiras ordenis ar šķēpiem un banti (1917)
* Latvijas atbrīvošanas kara piemiņas zīme
* Latvijas Republikas atbrīvošanas kara 10 gadu jubilejas medaļa (1928)
* Triju Zvaigžņu ordenis, V šķiras (1929)
* Lietuvas neatkarības 10 gadu jubilejas medaļa (1931)

## Avoti
* LVVA 5601-1-6409, 5601-2-1462, 1496-1-40-3, 1496-1-26, 1496-1-159, 1471-1-172, 1312-1-1788, P-180-5-647, P-71-1-2
* LVVA Vācu armijas Latviešu SS leģionā dienējušo personu kartotēka
Aleksejs Bogomolovs

**Aleksejs Bogomolovs** (*Алексей Фёдорович Богомолов*; dzimis , miris  bija PSRS radiotehnikas zinātnieks. Devis nozīmīgu ieguldījumu pirmo starpkontinentālo ballistisko raķešu un Zemes mākslīgo pavadoņu palaišanas radiotelemetrijas sistēmu izstrādē. Veicis lielo radioteleskopu projektēšanu.

## Ārējās saites
Bogomolovs

**Bogomolovs** (, no *богомол* — 'dievlūdzējs'; sieviešu dzimtē Bogomolova (*Богомо́лова*)) ir krievu cilmes uzvārds. Cilvēki ar šo uzvārdu:

* Aleksejs Bogomolovs (*Алексей Богомолов*; 1913—2009) — PSRS radiotehnikas zinātnieks;
* Konstantīns Bogomolovs (*Константи́н Богомо́лов*; 1975) — Krievijas teātra režisors
Viļakas ezers

**Viļakas ezers** ir ledāju izcelsmes caurteces ezers Balvu novada Viļakas pilsētas teritorijā. Izveidojies starpmorēnu ieplakā. Krasti lēzeni, zemi, dibens dūņains. 

Ezerā ir viena sala (Viļakas ezera sala, reizēm – Marienhauzenes sala) ar platību 1,8 ha (2,4 ha), uz kuras atrodas Viļakas (Marienhauzenes) pilsdrupas. Ietek Meirupīte (ziemeļu galā) un septiņi grāvji. Iztek Vēžupīte (Vēdžupīte) uz Kouru. 

Ezera dienvidu un rietumu krastā atrodas Viļakas pilsēta, austrumu krastā Ezermalas un ziemeļu krastā Meirovas ciemi.

Makrofīti: meldri, niedres, glīvenes, hāras, ūdensrozes, lēpes. Mīt rauda, plaudis, asaris, līdaka, ķīsis, karūsa, līnis. Krastā atrodas peldvietas.

## Atsauces
Itālijas sieviešu basketbola izlase

**Itālijas sieviešu basketbola izlase** ir nacionālā basketbola sieviešu komanda, kas pārstāv Itālijas Republiku starptautiskās basketbola sacensībās, tādās kā Eiropas čempionāts, Pasaules kauss, olimpiskās spēles. Pašlaik Itālijas izlase FIBA Pasaules izlašu rangā ieņem 16. vietu. Itālijas izlases labākais panākums ir uzvara 1. Eiropas čempionātā, kas norisisnājās Itālijas galvaspilsētā Romā 1938. gadā.

## Panākumi
### Olimpiskās spēles
* 1976 — *nekvalificējās*
* 1980 — 6. vieta
* 1984 — *nekvalificējās*
* 1988 — *nekvalificējās*
* 1992 — 8. vieta
* 1996 — 8. vieta
* 2000 — *nekvalificējās*
* 2004 — *nekvalificējās*
* 2008 — *nekvalificējās*
* 2012 — *nekvalificējās*
* 2016 — *nekvalificējās*
* 2020 — *nekvalificējās*
* 2024 — *nekvalificējās*
* 2028 — 
### Pasaules čempionāts

### Eiropas čempionāts

## Piezīmes un atsauces

## Ārējās saites
* Itālijas basketbola federācija
Zvanezers

**Zvanezers** (arī **Zvanu dzirnavezers**, **Meņģeles dzirnavezers**) ir mākslīga ūdenstilpe Ogres novada Meņģeles pagastā uz dienvidiem no Meņģeles. Ierīkots uz Kangarupītes apmēram 500 m pirms tās ietekas Ogrē.

## Atsauces
Rīgas Tautas augstskola

**Rīgas Tautas augstskola (RTA)** bija 1920. gadā izveidota Tautas augstskola, kas sākotnēji atradās Skolas ielā 32, tad pārcēlās uz Bruņinieku ielu 24a, vēlāk uz Gaiziņa ielu 3.

Skolas lektori neprasīja atlīdzību par priekšlasījumiem, bet lekciju klausītāji nekādus diplomus nesaņēma. Darba procesu organizēja un vadīja Tautas augstskolas biedrība, ko veidoja sociāldemokrāti un pagrīdes komunisti. Finansējums tika gūts sabiedriskā kārtā, vācot ziedojumus, organizējot sabiedriskus pasākumus, no kuriem gūtie ienākumi tika nodoti RTA.   1930. gadā pēc RTA parauga Kauguru pagastā savu darbību uzsāka Mūrmuižas Tautas augstskola, 1933. gadā arī Rīgas Krišjāņa Barona Tautas augstskola Skolas ielā 32.

## Izveide
Pēc Latvijas brīvības cīņu beigām 1920. gadā ārpusskolas izglītības iestādes iedzīvotāju izglītības līmeņa celšanai tika dibinātas visā Latvijā. 1920. gadā dibinātajai Rīgas Tautas augstskolai (RTA) bija nodaļas Liepājā, Valmierā, Valkā, Jelgavā. 

RTA radās pirmā iespēja attīstīties tādiem talantiem kā nākamajiem māksliniekiem J. Liepiņam, N. Strunkem, O.Ābelītem, M. Zauram, H. Vīkai, E. Leimanei, literātiem A. Skujiņai, P. Ķikutam, I. Muižniekam, A. Osītim, aktieriem L. Baumanei u.c., kuri citādi, iespējams, tā arī nebūtu varējuši atraisīt savu talantu.

## Nodaļas

* Zīmēšanas un gleznošanas studija (izveidota 1923. gadā), vadītāji Ludolfs Liberts (1923—1924), Uga Skulme (1924—1927), Sigismunds Vidbergs (1927—1928) un Romans Suta (1928—1934). 
** Gleznošanas nodaļa, vadīja Konrāds Ubāns (1923—1924, 1930—1934)
* Tēlniecības studija, vadīja Emīls Melderis (1930—1931, 1933—1934).
* Literārā studija, vadīja Pāvils Rozītis
* Dramaturģijas kursi
* Fiziskās audzināšanas institūts (no 1926. gada), vadīja Voldemārs Cekuls

### Ievērojamākie pasniedzēji
right|thumb|200px|Zīmēšanas un gleznošanas studija (pirmais no labās — Romans Suta). XX gs. 1930. gadu sākums.
Rīgas Tautas augstskolā pirmajos mācību gados lekcijas lasījuši tādi LU mācībspēki kā: prof. Kārlis Balodis, Augusts Tentelis, Pēteris Zālīte, Pēteris Šmits, Kārlis Straubergs, Vasilijs Sinaiskis, Augusts Kirhenšteins, Ernests Blese, Aleksandrs Janeks, Aleksandrs Dauge, Eduards Lindemanis, Fricis Gulbis, Kārlis Ābele, Alfrēds Petrikalns, Jānis Bokalders, Pēteris Lejiņš, Leons Āboliņš, Egons Dārziņš un Jānis Asars.

* Jānis Aberbergs-Augškalns — vēstures lektors
* Malvess Roberts — viduslaiku vēstures lektors
* Zenta Mauriņa — literatūras un filosofijas lektore
* Jānis Kalmīte — gleznošanas pasniedzējs

## Slēgšana
Pēc Ulmaņa autoritārā režīma iedibināšanas 1934. gadā RTA tika likvidēta.

## Atsauces un paskaidrojumi

## Literatūra

* Tautas Universitāte. // Students. Nr.9 (15.11.1922.)
* Šops K. Rīgas tautas augstskola. // Izglītības Ministrijas Mēnešraksts. - Nr.3 (1930.), 327.-328.lpp.

## Ārējās saites

* No Pauļa Pētersona "Tautas audzinātāja" (par Mūrmuižas Tautas augstskolu)
* Rīgas Tautas augstskolas Zīmēšanas un gleznošanas studija - Latvijas Mākslas akadēmijas vēsture
Garša

**Garša** ir viena no sarežģītākajām un grūtāk izskaidrojamām maņām. Tās galvenais orgāns ir mēle un uz tās izvietotie garšas pumpuriņi. Parasti, runājot par garšu, piemin garšas kārpiņas, taču pirmos signālus par ēdienu uztver tieši šie sīpolveida garšas pumpuriņi, kas izvietoti iepriekš pieminētajās kārpiņās.

Garša kā jebkura sajūta ir individuāla un subjektīva. Izšķir četras pamatgaršas — saldu, skābu, sāļu un rūgtu. Pēdējā laikā mēdz atšķirt arī piekto garšu — gardu (sātu) jeb *[[umami]]*.

## Atsauces
Jorgs Vasilakopuls

**Jorgs Vasilakopuls** (, dzimis 1939. gadā Grieķijā) ir bijušais basketbolists, tagad basketbola funkcionārs, FIBA Europe (starptautiskās basketbola organizācijas FIBA Eiropas nodaļa) priekšsēdētājs. Bijis Grieķijas basketbola kluba Atēnu "Panathinaikos" basketbolists, izcīnījis 3 Grieķijas čempiona titulus 1961., 1962. un 1967. gadā. Savu profesionāļa karjeru beidzis 1967. gadā.
Atēnu "Panathinaikos"

**Atēnu "Panathinaikos"** ir Grieķijas sporta klubs, kas apvieno vairāku sporta veidu komandas.

**Atēnu "Panathinaikos"** var būt:
* Atēnu "Panathinaikos" - basketbola klubs;
* Atēnu "Panathinaikos" - futbola klubs.
Scream (Timbaland dziesma)

***Scream*** ir piektais singls no amerikāņu repera un producenta *[[Timbaland]]*, no viņa otrā solo studijas albuma *[[Timbaland Presents Shock Value]]*. Dziesmā piedalās ritmblūza dziedātāja Keri Hilsone, un popmūzikas/ritmblūza izpildītāja Nikola Šercingere no grupas *[[Pussycat Dolls]]*. Tas tika izdots 2008. gada 24. februārī *[[iTunes]]* mūzikas veikalā.

## Dziesmu saraksts
;CD Singls 
# "Scream" (Albuma versija) - 5:41
# "Scream" (Video) - 3:52

;Maxi CD Singls 
# "Scream" (Radio Edit) - 3:44
# "Scream" (A cappella) - 5:41
# "Scream" (Instrumental) - 5:42
# "Scream" (Video) - 3:52

;Austrālijas CD / Apvienotās Karalistes Singls 
# "Scream" (Radio Edit) - 3:44
# "Scream" (Instrumental) - 5:42

## Topu pozīcijas
*Scream* vispirms iekļuva Zviedrijas Singlu Top 60, iegūstot astoto vietu. Kanādā dziesmu iekļuva topā deviņdesmit otrajā vietā, un vēlāk uzkāpa līdz četrdesmit ceturtajai vietai.

Australijā *Scream* iekļuva topos februāri, četrdesmit otrajā vieta, pēc tam pakapās uz trīsdesmit trešo vietu un vēl vēlāk uz divdesmito vietu.

Jaunzēlandē *Scream* debitēja trīsdesmit trešajā vietā, un līdz šim ir pakāpusies līdz piecpadsmitajai vietai. Dziesmu sasniedza ļoti zemu augstāko pozīciju ASV, kas ir simtu divdesmit otrā vieta. Tas ir ļoti zemu salīdzinājumā ar iepriekšējajiem *Timbaland* singliem, kuri visi iekļuva populārāko dziesmu trijniekā.

Dziesma arī ieguva divpadsmito vietu Apvienotajā Karalistē un piecpadsmito Īrijā.

### Topi
 
## Piezīmes un atsauces
Dardaneļi

**Dardaneļi** jeb **Dardaneļu šaurums** (, , *Dardanellia*), sengrieķu un latīņu nosaukums — **Hellesponts** (, *Hellēspontos*, ), ir jūras šaurums starp Eiropu un Āziju, kas šķir Gelibolu pussalu Turcijas Eiropas daļā no Bigas pussalas Mazāzijas ziemeļrietumos.

Šaurums savieno Egejas jūru ar Marmora jūru un ir viens no posmiem jūras ceļā starp Vidusjūru un Melno jūru. Šaurums ir 65 kilometrus garš un no 1,3 līdz 6 kilometriem plats. Vidējais dziļums ir 50 metri.

thumb|left|250px|Dardaneļi šaurums
Senāk Dardaneļus sauca par Hellespontu un tam ir bijusi liela nozīme Eiropas vēsturē, īpaši laikā, kad dominējošā vara reģionā bija Senā Grieķija. Saskaņā ar sengrieķu mitoloģiju šauruma nosaukums cēlies no Tēbu valdnieka Atamanta meitas Helles vārda. Netālu no šauruma atradās Troja. Izsenis galvenā pilsēta pie Dardaneļiem bija Abidosa, kad 1352. gadā šauruma Āzijas krasts nonāca turku varā, pilsētu pārsauca par Čanakali.

Pēc 1841. gada līguma tikai turku kara kuģi drīkstēja peldēt pa Dardaneļiem. Pirmā pasaules kara laikā par stratēģiski svarīgo šaurumu norisinājās smagas cīņas starp Turciju un Antanti.

## Atsauces

## Ārējās saites

* Panoramio — Fotogrāfijas no ---=XEON=--- > Dardanellen

## Skatīt arī
* Bosfors
HK USP

**USP** (no  — "Universālā pašuzlādējamā pistole") ir pusautomātiskā pistole, ko ražo Vācijas kompānija Heckler & Koch GmbH (HK) no Oberndorfas pie Nekāras. Tā tika konstruēta, lai aizvietotu P7 pistoļu sēriju. Sākotnēji paredzets .40 S&W kalibram, HK izstrādāja USP modeļus arī 9x19 mm Parabellum, .45 ACP un .357 SIG (tikai *Compact* versijai). USP konstrukcijā ir iekļauti elementi no tradicionālo pistoļu konstrukcijas, piemēram, Colt 1911. USP pašlaik vairāk nekā desmit valstīs. USP visvairāk lieto policija, policijas specvienības, bet dažām valstīm tā ir bruņoto spēku standarta pistole.
DVD

**DVD** (no  — "Ciparu daudzpielietojuma disks" jeb *Digital Video Disc* — "Ciparu video disks"), ir datu nesējs optiska diska formātā. Oficiāli DVD tika prezentēts 1995. gadā. Tam ir tādi paši izmēri kā kompaktdiskam (CD), bet DVD var uzglabāt vairāk nekā sešas reizes vairāk informācijas nekā CD. DVD formāts tika izveidots tā, lai DVD atskaņotāji varētu nolasīt arī CD diskus.

## DVD ietilpība

## Reģioni
thumb|400px|right|Reģioni
DVD reģiona kodi ir digitālo tiesību pārvaldības tehnika, ​​paredzēta, lai filmu izplatītāji spētu kontrolēt disku otrreizēju izplatīšanu, izlaišanas datumu un cenu, atkarībā no reģiona. Tas tiek sasniegts ar konkrētu reģionu bloķētiem DVD atskaņotājiem. DVD var izmantot vienu kodu, vai kodu kombināciju (multi-reģions). Ir seši dažādi oficiāli reģioni un divas neoficiālas variācijas. Latvijā izdoti DVD ietilpst otrajā reģionā.

## Skatīt arī
* Kompaktdisks
* Blu-ray Disc

## Piezīmes un atsauces

## Ārējās saites
* Dual Layer Explained &nbsp;— Informatīvs gids divslāņu DVD ieraksta procesā 
* DVD — Biežāk uzdotie jautājumi